Candelchi

Candelchi (Holocentrus adscensionis) ta un especie di pisca di e famia di Holocentridae. E nomber cientifico di e especie a wordo publica pa prome biaha valido na 1765 pa Osbeck.

 Taxonomia 
E especie ta wordo yama na Spaño: candil o carajuelo di Ascensión; na Ingles: squirrelfish y na Corsou y Boneiro sa usa e nombernan kora di spada Squirrelfish Holecentrus adscensiones, DCSR o bari di klabu. Na Aruba e nomber candelchi ta referi no solamente na e sorto Holocentrus adscensionis, sino tambe na henter e famia di candelchi como no ta usual pa distingui individualmente entre e diferente sortonan di e famia.Nomber di pisca na Papiamento: Candelchi, Bon Dia Aruba (2 di mei 2024)

 Distribucion 
E especie Holocentrus adscensionis ta distribui den awanan tropical canto di oceano Atlantico; na banda west for di e costa di e estado merikano North Carolina te na sur di Brazil, incluyendo henter e lama Caribe y Golfo di MexicoWoods, L.P. y D.W. Greenfield, 1978. "Holocentridae". En W. Fischer (ed.) FAO species identification sheets for fishery purposes. Western Central Atlantic (Fishing Area 31). Vol. 3. [pag. var.] FAO, Roma., y na banda ost for di e islanan Canaria te na Angola, incluyendo islanan Atlantico, manera isla Ascensión for di cua el a tuma su nòmber.Ben-Tuvia, A., 1990. "Holocentridae". p. 627-628. En J.C. Quero, J.C. Hureau, C. Karrer, A. Post y L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; y UNESCO, París. Vol. 2.

 Descripcion 
Candelchi ta cora te cu ros di color y hopi biaha ta mustra manera strepia entre e scamanan a lo largo di e curpa. E por alcansa un largura di 61 centimeter, aunke mas comun ta rond di 25 centimeter. E especie ta biba den laman cu un par di meter di profundidad, normalmente entre 8 y 30 meter y  unda tin rif di coral.Wyatt, J.R., 1983. "The biology, ecology and bionomics of the squirrelfishes, Holocentridae." p. 50-58. En J.L. Munro (ed.) Caribbean coral reef fishery resources. ICLARM Stud. Rev. 7. E ta sconde den dia bou di structuranan di coral y di baranca y ta move durante anochi riba e area di santo y veldnan di yerba di lama, caminda e ta come marisco chikito.Greenfield, D.W., 1981. "Holocentridae". En W. Fischer, G. Bianchi y W.B. Scott (eds.) FAO species identification sheets for fishery purposes. Eastern Central Atlantic; fishing areas 34, 47 (en parte). FAO. Vol. 2. Candelchi ta biba hopi biaha den grupo. 

E especie ta comible y ta dushi hasa seco bros cu lamunchi. E ta peculiarmente desafiante pa scama e pisca y p’esey e no ta un di e piscanan preferi cerca piscadonan. 

Kategoria:Piská